CELEX: C2004/094/06
Language: el
Date: 2004-04-17 00:00:00
Title: Απόφαση του Δικαστηρίου (πέμπτο τμήμα) της 4ης Μαρτίου 2004 στην υπόθεση C-344/01: Ομοσπονδιακή Δημοκρατία της Γερμανίας κατά Επιτροπής των Ευρωπαϊκών Κοινοτήτων

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 4ης Μαρτίου 2004
   στην υπόθεση C-344/01: Ομοσπονδιακή Δημοκρατία της Γερμανίας κατά Επιτροπής των Ευρωπαϊκών Κοινοτήτων (1)
   
   (ΕΓΤΠΕ - Αποκλεισμός δαπανών από την κοινοτική χρηματοδότηση - Πριμοδότηση για θηλάζουσες αγελάδες - Έλεγχοι της Επιτροπής σε ορισμένα ομόσπονδα κράτη - Αναγωγή των διαπιστώσεων του ελέγχου στα άλλα ομόσπονδα κράτη - Βάρος αποδείξεως - Αρχή της αγαστής συνεργασίας)
   (2004/C 94/06)
   Γλώσσα διαδικασίας: η γερμανική
   Στην υπόθεση C-344/01, Ομοσπονδιακή Δημοκρατία της Γερμανίας (εκπρόσωποι: W.-D. Plessing και M. Lumma) κατά Επιτροπής των Ευρωπαϊκών Κοινοτήτων (εκπρόσωπος: M. Niejahr), με τόπο επιδόσεων στο Λουξεμβούργο, με αντικείμενο τη μερική ακύρωση της αποφάσεως 2001/557/ΕΚ της Επιτροπής, της 11ης Ιουλίου 2001, για τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ L 200, σ. 28), καθόσον η Επιτροπή προέβη σε χρηματικές διορθώσεις των επιδοτήσεων για θηλάζουσες αγελάδες, που χορηγήθηκαν κατά τα έτη 1995 και 1996, τα οποία αντιστοιχούν στα οικονομικά έτη 1996 και 1997, το Δικαστήριο (πέμπτο τμήμα), συγκείμενο από τους C. W. A. Timmermans (εισηγητή), προεδρεύοντα του πέμπτου τμήματος, A. Rosas και A. La Pergola, δικαστές, γενικός εισαγγελέας: P. Léger, γραμματέας: M. Múgica Arzamendi, κύρια υπάλληλος διοικήσεως, εξέδωσε στις 4 Μαρτίου 2004 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 317 της 10.11.2001